Стефан Фурнаджиев
Домашно

chitanka.info

Крупник е родното място на поета Велин Георгиев

Когато ме изключиха

от Крупнишкото училище

на името ми кацна

черния гарван

на печата.

Но учителят по история

ми даде домашно:

без да допускам правописни грешки,

без да надраскам окото на слънцето

в ръка Паисиева

с перо Паисиево

да преписвам

черните ти чернови,

историйо!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.